stanford-oval/wikipedia huggingface dataset:
Mateja Svet

| Mitalit | Mitalit | Mitalit |  |
| --- | --- | --- | --- |
|  Mateja Svet |  Mateja Svet |  Mateja Svet |  |
Maa:   Jugoslavia
Naisten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Calgary 1988 | suurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Vail 1989 | pujottelu |  |
|  Hopeaa | Crans-Montana 1987 | suurpujottelu |  |
|  Pronssia | Crans-Montana 1987 | pujottelu |  |
|  Pronssia | Crans-Montana 1987 | super-g |  |
|  Pronssia | Vail 1989 | suurpujottelu |  |
Mateja Svet (s. 16. elokuuta 1968 Ljubljana) on entinen slovenialainen alppihiihtäjä, joka aktiiviurallaan edusti Jugoslaviaa.
Svet sijoittui Sarajevon talviolympialaisissa 1984 pujottelussa viidenneksitoista, vain 15-vuotiaana. Seuraavana talvena Bormion MM-kilpailuissa hän sijoittui suurpujottelussa kolmanneksitoista. Helmikuussa 1986 Svet saavutti ensimmäisenä slovenialaisena – ja jugoslavialaisena – naisena hiihtolajien maailmancup-voiton, kun hän oli paras suurpujottelukilpailussa Vysoké Tatryssa, nykyisessä Slovakiassa.
Crans-Montanan MM-kilpailuissa 1987 Svet saavutti kolme mitalia: suurpujottelussa hän sijoittui toiseksi yli puoli sekuntia Vreni Schneiderille hävinneenä, supersuurpuojttelussa kolmanneksi Maria Walliserin ja Michela Figinin jälkeen, samoin pujottelussa Erika Hessin ja Roswitha Steinerin takana.
Calgaryn olympialaisissa 1988 Svet saavutti hopeaa pujottelussa; ero kultaa voittaneeseen Vreni Schneideriin oli peräti 1,68 sekuntia. Suurpujottelussa Svet oli neljäs.
Vailin MM-kilpailuissa 1989 Svet voitti kultaa pujottelussa oltuaan 0,61 sekuntia Schneideriä nopeampi. Suurpujottelussa hän oli alun perin neljäs, mutta nousi pronssille, kun kolmanneksi sijoittunut Christelle Guignard jäi kiinni dopingista. Alppiyhdistetyssä Svet sijoittui neljänneksi.
Svet voitti kaikkiaan seitsemän maailmancupin osakilpailua ja sijoittui 22 kertaa kolmen parhaan joukkoon. Kaudella 1987–1988 hän voitti suurpujottelun kokonaiscupin.
Svet lopetti uransa keväällä 1990, vain 21-vuotiaana.
Maailmancupin palkintosijat > Pujottelu

Kausi 1985–1986: St. Gervais kolmas, Vysoké Tatry voitto, Bromont voitto
Kausi 1986–1987: Mellau toinen
Kausi 1987–1988: Sestriere toinen, Kranjska Gora voitto
Kausi 1988–1989: Mellau toinen
Maailmancupin palkintosijat > Suurpujottelu

Kausi 1984–1985: Lake Placid toinen
Kausi 1985–1986: Val Zoldana toinen
Kausi 1986–1987: Park City toinen, Saalbach toinen
Kausi 1987–1988: Kranjska Gora voitto, Saalbach voitto
Kausi 1988–1989: Val Zoldana toinen, Furano toinen, Shigakogen toinen
Kausi 1989–1990: Maribor voitto, Veysonnaz voitto, Klövsjö kolmas
Maailmancupin palkintosijat > Supersuurpujottelu

Kausi 1985–1986: Sestriere kolmas
Kausi 1986–1987: Saalbach kolmas
Kausi 1987–1988: Sestriere toinen
Michelle De Jongh

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Michelle Helene Isabelle De Jongh
Syntymäaika: 19. toukokuuta 1997
Syntymäpaikka: , Ruotsi
Pelipaikka: keskikenttäpelaaja
Pituus: 162,5 cm
Paino: 62 kg
Seura
Seura: Vittsjö GIK
Pelinumero: 20
Seurat
| Vuodet | Seura | O | (M) |
| 2014–2017 | KIF Örebro DFF | 70 | (9) |
| 2018– | Vittsjö GIK | 22 | (8) |
| Yhteensä | Yhteensä | 92 | (17) |
Maajoukkue
| 2015 | Ruotsi U19 | 8 | (0) |
 Seurajoukkueuran tilastot kattavat vain kansalliset sarjat.
Michelle Helene Isabelle De Jongh (s. 19. toukokuuta 1997 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-seura Vittsjö GIK:ssä. De Jongh käyttää pelinumeroa 20.
Maurice Emmanuel

Maurice Emmanuel vuonna 1930
Maurice Emmanuel (1862–1938) oli ranskalainen säveltäjä, musiikkitieteilijä ja taidehistorioitsija.
Emmanuel opiskeli Pariisin konservatoriossa Léo Delibes'n johdolla. Hän sai opetusta myös suuressa määrässä oppiaineita Pariisin yliopistossa ja École du Louvressa. Delibes ei hyväksynyt Emmanuelin varhaista sonaattia sellolle ja pianolle, minkä seurauksena Emmanuel päätti hakea opetusta myös Ernest Guiraud'lta.
Emmanuel erikoistui tutkijana Antiikin Kreikan tanssin tutkimukseen ja sai lopulta nimityksen Pariisin konservatorioon musiikin historiaa opettamaan. Tässä asemassa hän toimi 25 vuoden ajan. Emmanuelin kiinnostus vanhaa musiikkia kohtaan ilmenee hänen modaalisessa sävelkielessään. Emmanuel sai vaikutteita César Franckilta, Claude Debussylta, Maurice Ravelilta ja Gabriel Faurélta, mutta oli kiinnostunut myös muun muassa kansanmusiikista. Tämä kiinnostus ilmenee muun muassa kansanlauluihin perustuvassa teoksessa Trente Chansons bourguignonnes du pays de Beaune. Aiskhyloksen teosten pohjalta Emmanuel sävelsi oopperat Prométhée enchaîné ja Salamine. Hänen tuotantoonsa kuuluu myös muun muassa kamarimusiikkia (kuten jousikvartetto ja Trio huilulle, klarinetille ja pianolle), kaksi sinfoniaa ja kuusi sonatiinia pianolle. Näistä sonatiineista pianolle neljäs perustuu intialaisiin moodeihin.
Emmanuel vaikutti myöhemmin Olivier Messiaenin musiikin tyyliin.
Aiheesta muualla

IMSLP: Maurice Emmanuel: nuotteja
Maurice Donnay

| Maurice Donnay |
| --- | --- |
 Maurice Donnay
Henkilötiedot
Syntynyt: 1859
Kuollut: 1945 (85–86 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Muuta tietoa
 Ranskan akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
Maurice Donnay (1859−1945) oli ranskalainen näytelmäkirjailija. Hän aloitti uransa runoilijana, pikkunäytelmien kirjoittajana ja lausujana pariisilaisessa Chat-Noir-nimisessä taiteilijakapakassa eli kabareessa. Hänen alkutuotantoaan leimaa aistillinen rivous ja pariisilaisten keveiden sukupuolisuhteiden kuvaaminen, joihin liittyy leikillinen sukkeluus ja joustava "esprit". Myöhemmin Donnay on kirjoittanut vakavasuuntaisiakin näytelmiä, mutta tuon tuostakin pilkistää sentään entinen Chat-Noir-suunta esiin.
Donnay oli vuodesta 1907 Ranskan akatemian jäsen. Donnayn teoksia ovat muun muassa farssi Eux, pikkunäytelmä Phryné, revyy Ailleurs ja monologi Savoir attendre (kaikki vuodelta 1891); näytelmät Lysistrata (1892), Folle Entreprise (1894), Pension de Famille (1894), Donnayn kenties paras näytelmä Amants (1895), La Douloureuse (1897), L’Affranchie (1898), Georgette Lemeunier (1898), Le Torrent (1899), Éducation de Prince (1900), yhdessä Lucien Descaves’n kanssa kirjoitettu etevä, yhteiskunnallista kysymystä käsittelevä näytelmä La Clairière (1900), La Bascule (1901), L’Autre Danger (1902), Le Retour de Jérusalem (1903), Oiseaux de Passage (1904), L’Escalade (1904), Paraître(1906).
Aiheesta muualla

Kuvia tai muita tiedostoja aiheesta Maurice Donnay Wikimedia Commonsissa
Metsämaa (Pori)

| Metsämaa |
| --- | --- |
 Ilmakuva Metsämaasta
Kaupunki:  Pori
Suuralue:  Meri-Pori
Koordinaatit:  61°33′15″N, 021°38′18″E
Kaupunginosa nro:  38
Väkiluku:  860 (2013)
Postinumero(t):  28800
Timpurinkadun omakotitaloaluetta Metsämaalla.
Metsämaa on Porin 38. kaupunginosa, ja se sijaitsee Meri-Porissa. Sen naapurikaupunginosia ovat lännessä Pihlava, etelässä Enäjärvi ja idän suunnalla Kyläsaari. Metsämaa kuuluu Enäjärven koulupiiriin, ja sen postinumero on 28800. Se rajoittuu etelässä Pihlavantiehen ja pohjoisessa Porinlahteen.
Aiheesta muualla

Metsämaa Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Moinsalmen koulu

Moinsalmen koulu oli Savonlinnan kaupungin Moinsalmen kylällä, noin 20 kilometrin päässä keskustasta sijainnut vuosiluokkien 1–6 koulu, jossa annettiin lisäksi esiopetusta. Koulu perustettiin vuonna 1899 kansakouluna ja lakkautettiin vuonna 2014. Viimeisenä lukuvuonna rehtorina toimi Mira Kaasalainen.
Michaela McManus

| Michaela McManus |
| --- | --- |
 Michaela McManus vuonna 2017.
Henkilötiedot
Syntynyt: 20. toukokuuta 1983 (ikä 41) Warwick, Rhode Island, Yhdysvallat
Ammatti:  näyttelijä
Puoliso:  Mike Daniels (vih. 2011)
Näyttelijä
Aktiivisena:  2006–
Merkittävät roolit:  A.D.A. Kim Greylek (Kova laki: Erikoisyksikkö) Grace Karn (Aquarius)
Aiheesta muualla
IMDb 
Michaela McManus (s. 20. toukokuuta 1983 Warwick, Rhode Island) on yhdysvaltalainen näyttelijä. Hänet tunnetaan muun muassa televisiosarjasta Kova laki: Erikoisyksikkö, jossa hän näytteli apulaissyyttäjä Kim Greylekin roolissa 22 jakson verran vuosina 2008 ja 2009. Tämän jälkeen hän on esiintynyt televisiosarjoissa Vampyyripäiväkirjat, Vaarallinen totuus, Unelmien kolhimat ja Aquarius. McManus on ollut aviossa Mike Danielsin kanssa heinäkuusta 2011 lähtien ja heillä on yksi lapsi.
Moirang

| Moirang |
| --- | --- |
 Intian kansallisarmeijan muistomerkki
 Moirang
 Koordinaatit: 24.5°N, 93.77°E 
Valtio:  Intia
Osavaltio:  Manipur
Piirikunta:  Bishnupur
Väkiluku (2011):  19 893
Infobox OKVirheellinen NIMI-arvo: 
Moirang on Intian Manipurin osavaltiossa sijaitseva noin 20 000 asukkaan kaupunki, joka kuuluu Bishnupurin piirikuntaan. Se sijaitsee noin 45 kilometrin päässä Manipurin pääkaupunki Imphalista. Intian itsenäisyyskamppailun aikana vuonna 1944 Moirang oli ensimmäinen intialainen kaupunki, jossa Subhas Chandra Bosen johtama kansallisarmeija nosti salkoon vapaan Intian lipun. Kaupunki toimi myös Azad Hindin hallituksen tukikohtana. Nykyisin Moirangissa sijaitsee Intian kansallisarmeijan historiaan keskittynyt museo, joka avattiin vuonna 1969. Intian kansallisarmeijan entinen päämaja sijaitsee museon lähistöllä olevassa rakennuksessa, joka on nykyisin rapistunut ja yksityisomistuksessa oleva asuinrakennus.
Vuoden 2011 väestönlaskennan mukaan Moirangin väkilu on 19 893 henkeä. Asukkaista 95 prosenttia on hinduja ja yksi prosentti kristittyjä.
Moinniemensaari

| --- | --- |
Sijainti:  Savonlinna Etelä-Savo Suomi
Vesialue:  Pihlajavesi
Pinta-ala:  53 km²
muokkaa - muokkaa wikitekstiä - muokkaa Wikidataa
Moinniemensaari tai Moinsalmensaari on saari Savonlinnassa. Se sijaitsee Pihlajavedellä Saimaalla. Saaren pinta-ala on 53 neliökilometriä, ja se on yksi Suomen sisävesien suurimmista saarista.
Merivihvilä

| Merivihvilä |
| --- | --- |
 Merivihvilä Simossa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Vihvilät Juncus
Laji::  balticus
Kaksiosainen nimi
 Juncus balticus  Willd. 
Synonyymit
 Juncus arcticus ssp. balticus 
Katso myös
   Merivihvilä Wikispeciesissä   Merivihvilä Commonsissa 
Infobox OKNimi-testi OKIUCN-testi OK: 
Merivihvilä (Juncus balticus) on rannoilla kasvava monivuotinen vihviläkasvi. Sillä on kiemurteleva maavarsi, josta nousee lehdettömiä korsia. Tähkässä on parikymmentä tummanruskeaa kukkaa. Kukinto on harsu ja 2–7 senttimetriä pitkä. Lajia tavataan Itämeren rannoilla. Sitä pidetään joskus ruijanvihvilän kanssa saman lajin alalajina (Juncus arcticus ssp. arcticus ja Juncus arcticus ssp. balticus).
Merivihvilä voi risteytyä ruijanvihvilän (Juncus arcticus) ja jouhivihvilän (Juncus filiformis) kanssa. Merivihvilän ja jouhivihvilän risteymää nimitetään säilävihviläksi (Juncus balticus × filiformis).
Aiheesta muualla

Laji.fi: Merivihvilä (Juncus balticus)
Kasviatlas 2020: Merivihvilän (Juncus balticus) levinneisyys Suomessa
Pinkka – Lajintuntemuksen oppimisympäristö: Merivihvilä (Juncus balticus)
JSTOR Global Plants: Juncus balticus (englanniksi)
Integrated Taxonomic Information System (ITIS): Juncus balticus (englanniksi)
Global Biodiversity Information Facility (GBIF): Juncus balticus (englanniksi)
Michelle Federer

Michelle Federer (s. 5. joulukuuta 1973 Shaker Heights, Ohio, Yhdysvallat) on yhdysvaltalainen näyttelijätär. Hän on ollut vuodesta 2007 lähtien naimisissa näyttelijä Norbert Leo Butzin kanssa. Federer tunnetaan komediaelokuvasta Rachel Getting Married, jossa hän näyttelee Michelle-nimistä naista. Federerillä ja Butzilla ei ole yhteisiä lapsia.
Aiheesta muualla

Michelle Federer Internet Movie Databasessa. (englanniksi)
Mesopotamia (täsmennyssivu)

Mesopotamia voi tarkoittaa seuraavia asioita:
Mesopotamia, historiallinen alue Välimeren itäpuolella.
Mesopotamía, kaupunki Kreikassa.
Mesopotamia, Rooman valtakunnan provinssi nykyisten Irakin, Syyrian ja Turkin alueella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mesopotamia”, voi hakea sivunnimihaulla, laajalla sivunnimihaulla tai tekstihaulla.
Michaela Pejzlová

| Michaela Pejzlová |
| --- | --- |
 Michaela Pejzlová HIFK:n pelaajana marraskuussa 2023.
Henkilötiedot
Syntynyt: 4. kesäkuuta 1997 (ikä 27) Pardubice
Kansalaisuus:   Tšekki
Jääkiekkoilija
Pelipaikka:  Hyökkääjä
Seura
Seura:  HIFK
Sarja:  Naisten Liiga
| Mitalit> Maa:  Tšekki.Naisten jääkiekko.MM-kilpailut  | Mitalit> Maa:  Tšekki.Naisten jääkiekko.MM-kilpailut  | Mitalit> Maa:  Tšekki.Naisten jääkiekko.MM-kilpailut  | Maa:  Tšekki> Naisten jääkiekko. |
| --- | --- | --- | --- |
|  Pronssia | Tanska 2022 |  |  |
|  Pronssia | Kanada 2023 |  |  |
Michaela Pejzlová (s. 4. kesäkuuta 1997 Pardubice) on tšekkiläinen jääkiekkoilija, pelipaikaltaan hyökkääjä. Hän on pelannut vuoden 2012 jälkeen Pohjois-Amerikassa ja Suomessa. Hän on saavuttanut Tšekin maajoukkueen pelaajana kaksi MM-pronssia.
Pejzlová siirtyi pelaamaan Yhdysvaltoihin vuonna 2012. Vuosina 2014–2016 hän edusti Kanadassa Stanstead Collegea ja vuosina 2016–2020 Yhdysvalloissa Clarksonin yliopistoa. Hän voitti NCAA:n mestaruuden kausina 2016–2017 ja 2017–2018. Kausina 2020–2024 Pejzlová edusti Suomessa Naisten Liigassa Helsingin IFK:ta. Hän pelasi neljän kauden aikana liigan runkosarjassa 98	ottelua, joissa hän teki 94 maalia ja antoi 138 maalisyöttöä, sekä pudotuspeleissä 36 ottelua, joissa hän teki 26 maalia ja sai 32 syöttöpistettä. Hän oli liigan pistepörssin ykkönen kausina 2022–2023 ja 2023–2024, ja noina kausina hänet valittiin liigan ykköstähdistökentälliseen. Kaudella 2022–2023 hän oli myös pudotuspelien pistepörssin kärjessä. Hän saavutti SM-pronssia kaudella 2020–2021 ja SM-hopeaa kaudella 2021–2022 sekä voitti SM-kultaa kahdella seuraavalla kaudella.
Pejzlová pelasi usean vuoden ajan Tšekin alle 18-vuotiaiden maajoukkueessa. Hän on pelannut Tšekin naisten maajoukkueessa vuoden 2022 talviolympialaisissa ja seitsemissä MM-kilpailuissa vuosina 2016–2017, 2019 ja 2021–2024. Hän saavutti MM-pronssia vuosina 2022 ja 2023.
Pejzlová opiskeli Helsingin yliopistossa neurotieteitä.
Michelle Clunie

| Michelle Clunie |
| --- | --- |

Henkilötiedot
Koko nimi:  Michelle Renee Clunie
Syntynyt: 7. marraskuuta 1969 (ikä 54)  Portland, Oregon, Yhdysvallat
Ammatti:  näyttelijä
Näyttelijä
Aktiivisena:  1992–
Aiheesta muualla
www.michelleclunie.com
IMDb 
Michelle Renee Clunie (s. 7. lokakuuta 1969 Portland, Oregon, Yhdysvallat) on yhdysvaltalainen näyttelijä, joka tunnetaan muun muassa rooleistaan Melanie Marcuksena sarjassa Älä kerro äidille ja Ellen Bealsina sarjassa Näytön paikka.
Ura

Ennen näyttelijänuraansa ja muuttoa Los Angelesiin Michelle Clunie opiskeli Academy Of Professional Ballet -tanssikoulussa.
Clunie on nähty uransa aikana muun muassa elokuvissa Jason Goes to Hell: The Final Friday ja Epäillyt. Hän on esiintynyt myös useissa televisiosarjoissa, kuten Kunnian miehet, Amyn lailla, Teho-osasto, Isojen poikien leikit, Diagnoosi: Murha, House, Ilman johtolankaa, Näytön paikka ja CSI. Vuonna 1996 hän antoi lisäksi äänensä Grace Swansonille videopelissä Eraser – Turnabout.
Vuosina 2000–2005 Clunie näytteli yhdysvaltalaisessa Älä kerro äidille -sarjassa juutalaista juristia Melanie Marcusta, joka oli toinen osapuoli sarjan keskeisestä lesbopariskunnasta. Hänen kumppaniaan Lindsayta näytteli Thea Gill. Clunie oli yksi päähenkilöistä sarjan kaikilla viidellä tuotantokaudella, ja tämä on edelleen hänen suurin roolityönsä.
M/S Global Freighter

| M/S Global Freighter |
| --- | --- |
 M/S Global Freighter PowerLinen väreissä
Tyyppi:  rahtilaiva
Lippuvaltio:  Suomi
Kotipaikka:  Maksamaa
IMO-numero:  7528568
MMSI-numero:  230959000
Tunnuskirjaimet:  OJLB
Aiemmat nimet:  1977–1980: Merzario Ausonia 1980–1982: Stena Freighter 1982: Jolly Giallo 1982–1983: Jolly Turchese 1983–2004: Stena Freighter 2004–2011: Global Freighter
Aiemmat omistajat:  1977–1981: Rederi AB Concordia 1981–1984: Stena Gulf Line 1984–1986: Rederi AB Concordia 1987–2003: Stena Rederi 2003–2004: Interbaltic Ab 2004–2011: Lillbacka Powerco Oy 2011: Intialainen romuttaja
Rakennustelakka:  Hyundai Shipbuilders & Heavy Industries, Ulsan, Etelä-Korea
Rakennusnumero:  642
Vesillelasku:  11. toukokuuta 1977
Luovutettu:  31. elokuuta 1977
Status:  romutettu 2011
Tekniset tiedot
Pituus:  151,94 m
Leveys:  21,67 m
Syväys:  6,45 m
Bruttovetoisuus:  5 497 brt
Koneisto:  2 × Pielstick 12PC2-5V-400 V-diesel
Koneteho:  11 475 kW
Nopeus:  31,48 km/h
Nopeus:  noin 17 kn
Hyttejä:  12
Lastikapasiteetti:  1 700 m
Lähteet:  
M/S Global Freighter (IMO 7528568) oli vuoden 2011 lopulla Intiassa romutettu ro-ro-rahtialus, jonka viimeinen omistaja ennen romuttajaa oli suomalainen Lillbacka Powerco Oy. Viimeinen aluksen hoidosta vastannut oli suomalainen Northern Tanker Company Oy. Alus oli rakennettu vuonna 1977 Hyundai Shipbuilders & Heavy Industriesin telakalla Ulsanissa Etelä-Koreassa. Global Freighter oli rekisteröity Suomen lipun alle, ja sen viimeinen kotipaikka oli Maksamaa. Alus oli käyttämättömänä Turun satamassa joulukuusta 2008 lähtien, ennen kuin se 18. toukokuuta 2010 siirrettiin PowerLinen uudelle linjalle Helsingin Vuosaaren sataman ja Saksan Travemünden välille, jota se liikennöi kerran viikossa.
Alus liikennöi suuren osan käyttöhistoriastaan Itämerellä Ruotsin lipun alla nimellä Stena Freighter. Vuonna 2004 alus siirtyi suomalaisomistukseen ja Suomen lipun alle nimellä Global Freighter. Alus oli mukana muutamassa onnettomuudessa, joissa kahdessa uppoaminen oli lähellä: ensimmäisen kerran vuonna 1981 Miamin ja Costa Rican välillä ja toisen kerran vuonna 2004 Turunmaan saaristossa.
Alus

Alus oli rakennettu teräksestä. Global Freighterissa konehuone, komentosilta ja miehistöntilat olivat aluksen perässä.
Alus > Tekniset tiedot

Global Freighterin pituus oli 151,94 metriä, leveyys 21,67 metriä, ja syväys 6,45 metriä. Laivan koko tilavuus (bruttovetoisuus) oli 5 497 bruttorekisteritonnia ja matkustaja- ja lastitilojen tilavuus (nettovetoisuus) 2 606 nettorekisteritonnia. Norjalainen Det Norske Veritas ilmoitti aluksen bruttovetoisuudeksi (GT) 13 145 ja nettovetoisuudeksi (NT) 3 943. Aluksen kuollut paino eli kantavuus oli 8 911 tonnia. Kaistametrejä aluksessa oli 1 700 kaistametriä. Laivan huippunopeus oli noin 17 solmua ja jääluokitus 1A, eli se pystyi kulkemaan useimmissa jääolosuhteissa yksin.
Laivan pääkoneina oli kaksi Pielstick 12PC2-5V-400 V -dieselmoottoria, jotka yhdessä kehittivät 11 475 kilowatin tehon. Laivaa vei eteenpäin kaksi potkuria: nelilapainen CPP ja Kawasaki-Escher-Wyss. Ohjailua varten keulassa oli yksi Electric CPP -merkkinen keulapotkuri. Aluksessa oli kaksi erillistä ja keskenään synkronoitua peräsintä.
Alus > Ohjaamo

Aluksen komentosiltajärjestely noudatti 1970-luvun lopulla vallalla ollutta tapaa sijoittaa laitteet pitkään pulpettiin etuseinälle. Pulpettien päissä sijaitsivat tutkat. Radiolaitteet sijaitsivat omassa konsolissaan. Alun perin komentosillan laitejärjestelyjä tehtäessä jätettiin huomiotta komentosillalla työtä tekevien yhteistyö ja työtehtävät. Kun Global Freighter siirtyi vuonna 2004 Turun ja Tukholman väliseen liikenteeseen, tätä ongelmaa korjattiin asentamalla pulpetin oikeaan päähän monitoroinnissa ja luotsauksessa tarvittavia uusia laitteita. Keskellä pulpettia, laivan keskilinjalla, sijaitsi alun perin autopilotti ja ohjauspaikka. Näiden laitteiden yläpuolella katossa sijaitsi kolmeen suuntaan näkyvä peräsinkulman näyttö ja magneettikompassin periskooppi. Aluksessa oli kaksi GPS-laitetta ja kaksi pohjan suhteen mittaavaa lokia.
Alus > Alustyyppi

Global Freighter oli ro-ro-alus (roll on roll off), eli sen lastaus tapahtui perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.